നരേന്ദ്രഗിരിയുടെ ആത്മഹത്യയുടെ ചുരുളഴിക്കാന് തിരക്കിട്ട നീക്കവുമായി പൊലീസ് മഠത്തിലെ ജീവനക്കാരും ശിഷ്യനും കസ്റ്റഡിയില് ന്യൂഡല്ഹി: പ്രയാഗ്രാജിലെ അലഹബാദ് സന്ന്യാസി പ്രമുഖന് നരേന്ദ്രഗിരിയുടെ മരണം ആത്മഹത്യയല്ല, കൊലപാതകമെന്ന നിഗമനത്തിലേക്ക് പൊലീസ്. സാമ്ബത്തിക ഇടപാടുകളെ ചൊല്ലിയുള്ള തര്ക്കത്തിെന്റ തുടര്ച്ചയാണ് മരണമെന്നാണ് സൂചന. ശിഷ്യന് ആനന്ദ് ഗിരിയെ അറസ്റ്റ് ചെയ്തിട്ടുണ്ട്. മഠത്തിലെ നിരവധി ജീവനക്കാരും കസ്റ്റഡിയിലുണ്ട്. കുറ്റവാളികളെ വെറുതെ വിടില്ലെന്ന് സംസ്കാര ചടങ്ങിനെത്തിയ യു.പി മുഖ്യമന്ത്രി യോഗി ആദിത്യനാഥ് പറഞ്ഞു.പ്രധാനമന്ത്രി നരേന്ദ്രമോദി അടക്കം ഉന്നതരുമായി ബന്ധമുള്ള സന്ന്യാസിയാണ് അഖില ഭാരതീയ അഖാഡ പരിഷത് അധ്യക്ഷന് നരേന്ദ്രഗിരി. തിങ്കളാഴ്ച വൈകിട്ടാണ് മഠത്തിനു സമീപത്തെ ഗസ്റ്റ് ഹൗസില് ദുരൂഹ സാഹചര്യത്തില് തൂങ്ങി മരിച്ച നിലയില് കണ്ടത്. വൈകിട്ടത്തെ പതിവു യോഗത്തിന് കാണാതെ വന്നപ്പോള് ചെന്നുനോക്കിയ ശിഷ്യന്മാരാണ് മൃതദേഹം കണ്ടത്. 78 പേജ് വരുന്ന ആത്മഹത്യ കുറിപ്പും കണ്ടെടുത്തിരുന്നു. ശിഷ്യനായ ആനന്ദ് ഗിരിയുമായി ഒത്തുപോകാന് കഴിയുന്നില്ലെന്നും തനിക്കു ശേഷം മഠത്തിെന്റ കാര്യങ്ങള് എങ്ങനെയാകണമെന്നും ഈ കുറിപ്പില് വിവരിക്കുന്നുണ്ട്. അതേസമയം, കൈയൊപ്പു വെക്കാന് പോലും പ്രയാസപ്പെടുന്ന നരേന്ദ്രഗിരി ഇത്രയും ദീര്ഘമായ കുറിപ്പ് എഴുതി എന്നത് വിശ്വസനീയമല്ല എന്നാണ് അഖിലേന്ത്യ സന്ന്യാസി സമിതി ജനറല് സെക്രട്ടറി ജിതേന്ദ്രാനന്ദ സരസ്വതിയടക്കം ഉന്നയിക്കുന്നത്. ദുരൂഹമായ പണമിടപാടുകള് മരണത്തിന് പിന്നിലുണ്ടെന്ന് നിരവധി സന്ന്യാസിമാരും സമുദായ സംഘടനാ പ്രതിനിധികളും സംശയം പ്രകടിപ്പിച്ചു. ശിഷ്യന് ആനന്ദ് ഗിരിയെ മഠത്തില് നിന്ന് അടുത്തയിടെ ഗുരു പുറത്താക്കിയിരുന്നു. പണമിടപാടു തര്ക്കത്തെ തുടര്ന്നായിരുന്നു ഇത്. ഗുരുവിെന്റ മരണത്തെ തുടര്ന്ന് ഇയാളെ ഉത്തരഖണ്ഡില് നിന്നാണ് പിടികൂടിയത്. സന്ന്യാസിയുടെ മരണം സി.ബി.ഐ അന്വേഷണത്തിന് വിടണമെന്ന് ആവശ്യപ്പെടുന്ന ഹരജി അലഹബാദ് ഹൈകോടതി മുമ്ബാകെ എത്തിയിട്ടുണ്ട്. സി.ബി.ഐ അന്വേഷണത്തിനു തയാറാണെന്ന് ഉപമുഖ്യമന്ത്രി കേശവ് പ്രസാദ് മൗര്യ വ്യക്തമാക്കിയിട്ടുണ്ട്.